PolyAgent/wiki_georgian_en_parallel_20231101 huggingface dataset:
უეფა-ს სუპერთასი 2015

უეფა-ს სუპერთასი 2015 — უეფა-ს სუპერთასის მე-40 გათამაშება, რომელიც გაიმართა უეფა-ს ჩემპიონთა ლიგისა და ევროპის ლიგის გამარჯვებულებს შორის. საფეხბურთო მატში გაიმართა 2015 წლის 11 აგვისტოს თბილისში, ბორის ბაიჭაძის სახელობის ეროვნულ სტადიონზე.
აღწერა
მატჩში თამაშობდა ორი ესპანური გუნდი „ბარსელონა“ და „სევილია“. აღნიშნული გუნდები უკვე შეხვდნენ ერთმანეთს სუპერთასის 2006 წლის გათამაშებაზე. მაშინ მატჩი სევილიის გამარჯვებით 3:0 დასრულდა.
მატჩს მსაჯობდა შოტლანდიელი არბიტრი უილიამ კოლამი. გვერდითი მსაჯები იყვნენ დამიენ მაკგრატი (ირლანდია) და ფრენსის კონორი (შოტლანდია). მეოთხე არბიტრი იყო გრემ ჩემბერსი (შოტლანდია).
თამაშის საუკეთესო მოთამაშედ აღიარეს ლიონელ მესი.
გუნდების მაჩვენებლები
გუნდების შემადგენლობა
რესურსები ინტერნეტში
UEFA Super Cup (official website)
2015 UEFA Super Cup, UEFA.com
სქოლიო
უეფა-ს სუპერთასი
უეფა-ს ტურნირები
თბილისის სპორტი
სნუკერის სეზონი 1982-1983

სნუკერის სეზონი 1982-1983 — სნუკერის პროფესიონალური ტურნირების სერია 1982-1983 წლებში. მიმდინარეობა — აგვისტო 1982 — მაისი 1983. სეზონის სამი მთავარი ტურნირის გამარჯვებულები: დიდი ბრიტანეთის ჩემპიონატი — ტერი გრიფითსი (უელსი), მასტერსი — კლიფ თორბერნი (კანადა), მსოფლიო ჩემპიონატი — სტივ დეივისი (ინგლისი). სულ გაიმართა 18 შეჯიბრი.
ოფიციალური რეიტინგი
ქვემოთ მოცემულია 1982-1983 წლების მსოფლიო რეიტინგის ტოპ-16 სნუკერისტი. ეს მოთამაშეები ავტომატურად მონაწილეობდა ტურნირების ფინალურ სტადიებში და მოწვეულნი იყვნენ მასტერსზე.
იხილეთ აგრეთვე
სნუკერისტების ოფიციალური რეიტინგი 1982-1983 წლების სეზონზე
სქოლიო
სნუკერის სეზონები
1982 წელი სნუკერში
1983 წელი სნუკერში
საქართველოს პატრიოტთა ალიანსი

საქართველოს პატრიოტთა ალიანსი — მემარჯვენე-კონსერვატიული პრორუსული მიმართულების პოლიტიკური პარტია საქართველოში. მისი თავმჯდომარეა დავით თარხან-მოურავი, ხოლო გენერალური მდივანი — ირმა ინაშვილი.
ისტორია
„პატრიოტთა ალიანსი“ დაარსდა 2012 წლის დეკემბერში. 2013 წლის აპრილში პრემიერ-მინისტრმა ბიძინა ივანიშვილმა განაცხადა, რომ მისი სურვილი იყო „მესამე ძალა“ გამოჩენილიყო ქართულ პოლიტიკაში, რის გამოც კონსულტაციები გამართა სალომე ზურაბიშვილთან და ირმა ინაშვილთან.
პარტიამ არჩევნებში მონაწილეობა პირველად მიიღო 2014 წელს, ადგილობრივ არჩევნებში. პარტიის ერთ-ერთმა ლიდერმა, ირმა ინაშვილმა თბილისის მერის არჩევნებში მეოთხე ადგილი დაიკავა ხმების 5%-ზე მეტით. პარტიამ თბილისის საკრებულოს პროპორციულ არჩევნებში ხმათა 6,34% მიიღო, საარჩევნო ბარიერი გადალახა და ორი წევრი გაიყვანა დედაქალაქის საკრებულოში. თბილისის საკრებულოს დეპუტატები გახდნენ სოსო მანჯავიძე და მანუჩარ მაჩაიძე. ქვეყნის მასშტაბით საკრებულოთა პროპორციულ არჩევნებში საქართველოს პატრიოტთა ალიანსმა 4,72% დააგროვა და რამდენიმე მუნიციპალიტეტში მოიპოვა საკრებულოს მანდატები.
პარტიის კანდიდატებმა მეორე შედეგი აჩვენეს და მეორე ტურში დაუპირისპირდნენ „ქართული ოცნების“ კანდიდატებს ფოთში, ოზურგეთში, ლანჩხუთის მუნიციპალიტეტსა და ხულოს მუნიციპალიტეტში მერების და გამგებლების პოსტის დასაკავებლად, თუმცა მეორე ტურში ყველგან დამარცხდნენ.
2016 წლის 8 ოქტომბერს პატრიოტთა ალიანსმა მონაწილეობა მიიღო საპარლამენტო არჩევნებში, სადაც მესამე შედეგი აჩვენა 5,01%-ით და პროპორციული სიით პარლამენტში 6 დეპუტატი გაიყვანა.
2018 წელს პარტიამ არ წარადგინა კანდიდატი საპრეზიდენტო არჩევნებზე.
შედეგები არჩევნებში
საპარლამენტო
ადგილობრივი
რესურსები ინტერნეტში
ინფორმაცია პარტიის შესახებ „ტაბულაზე“
სქოლიო
საქართველოს პოლიტიკური პარტიები
დებელნის რაიონი

დებელნის რაიონი — ყოფილი რაიონი გერმანიაში. რაიონის ცენტრი — ქალაქი დებელნი. რაიონი შედიოდა საქსონიის ფედერალურ მხარეში. ექვემდებარებოდა ლაიფციგის ადმინისტრაციულ ოლქს. იკავებდა 424,34 კვ. კმ. ფართობს. მოსახლეობა შეადგენდა 71 163 ადამიანს. მოსახლეობის სიმჭიდროვე — 168 ადამიანი/კვ.კმ-ზე. რაიონის ოფიციალური კოდი — 14 3 75.
რესურსები ინტერნეტში
ოფიციალური საიტი
საქსონიის რაიონები
ზესტაფონის კრება

ზესტაფონის კრება 1892 წელს — მარქსისტულად განწყობილი ინტელიგენციის არალეგალური კრება. შედგა ეგნატე ნინოშვილისა და მიხა ცხაკაიას ინიციატივით 1892 წლის 25 დეკემბერს (ძველი სტილი) დაბა ზესტაფონში (ქუთაისის გუბერნია, შორაპნის მაზრა). კონსპირაციული მოსაზრებით კრებას საშობაო დღესასწაულის შეკრების ხასიათი მიეცა. ესწრებოდნენ: ეგნატე ნინოშვილი, მ. ცხაკაია, სილიბისტრო ჯიბლაძე, ნოე ჟორდანია, ი. კაკაბაძე, დ. კალანდარიშვილი, კარლო ჩხეიძე, ი. კვიცარიძე, არსენ წითლიძე, ისიდორე რამიშვილი, ე. ვაწაძე და რ. კალაძე.
კრებაზე განიხილეს ეროვნულ-დემოკრატიული ორგანიზაციის შექმნის პროგრამის პროექტი, რომელიც ნოე ჟორდანიამ წარადგინა. იგი მკაცრად გააკრიტიკა და უარყო დამსწრეთა უმრავლესობამ, თუმცა კრების მონაწილენი ჯერ კიდევ გარკვევით არ იდგნენ სოციალ-დემოკრატთა პოზიციებზე, მათ გადაჭრით გამოთქვეს აზრი სოციალიზმის იდეების პროპაგანდის სასარგებლოდ. ზესტაფონის კრება გაგრძელდა 3 დღეს. მას არ მიუღია პროგრამა და რაიმე დადგენილება, მაგრამ სამაგიეროდ აქ საფუძველი ჩაეყარა საქართველოს პირველ მარქსისტულ, სოციალ-დემოკრატიულ ორგანიზაციას რომელსაც შემდეგში „მესამე დასი“ ეწოდა.
ლიტერატურა
ამიერკავკასიის კომუნისტური ორგანიზაციების ისტორიის ნარკვევები, ნაწ. 1, თბ., 1971;
საქართველოს კომუნისტური პარტიის ისტორიის ნარკვევები (1883-1970), თბ., 1971;
ცხაკაია მ., რუსეთის კომპარტიის არსებობის 25 წლისთავი (მოგონებები), «რევოლუციის მატიანე», 1923, № 2;
საქართველოს პოლიტიკური ისტორია
მარქსიზმი
ზესტაფონი
გია ფირცხალაიშვილი

გია ფირცხალაიშვილი (დ. 28 თებერვალი, 1963) — ქართველი პოლიტიკოსი.
დაამთავრა საქართველოს ტექნიკური უნივერსიტეტი. 1980-1981 წლებში იყო № 70 მოძრავ-მექანიზებული კოლონის მუშა, 1986-1989 წლებში — საქართველოს სსრესპუბლიკის მსუბუქი მრეწველობის სამინისტროს თბილისის აბრეშუმის საწარმოო გაერთიანების ავტომატიკოსი, 1990 წლიდან თბილისის გარე განათების სამმართველოს ცვლის უფროსი. 1990-1991 წლებში იყო საქართველოს რესპუბლიკის პირველი მოწვევის უზენაესი საბჭოს წევრი, ხელი აქვს მოწერილი საქართველოს სახელმწიფოებრივი დამოუკიდებლობის აღდგენის აქტზე (1991 წლის 9 აპრილი).
რესურსები ინტერნეტში
გია ფირცხალაიშვილი — საქართველოს პარლამენტის ოფიციალური საიტი
დაბადებული 28 თებერვალი
დაბადებული 1963
საქართველოს რესპუბლიკის I მოწვევის უზენაესი საბჭოს წევრები
ჰენრი რაიდერ ჰაგარდი

ჰენრი რაიდერ ჰაგარდი (დ. 22 ივნისი, 1856 — გ. 14 მაისი, 1925) — ინგლისელი მწერალი, სათავგადასავლო რომანების ავტორი. „დაკარგული სამყაროს“ ქვეჟანრის შემქმნელი.
ბიოგრაფია
ადრეული წლები
ჰენრი რაიდერ ჰაგარდი დაიბადა ნორფოლკის საგრაფოს სოფელ ბრადენჰემში, ინგლისში. ოჯახში იგი ათიდან მერვე შვილი იყო. მისი მშობლები იყვნენ სერ უილიამ მეიბომ რაიდერ ჰაგარდი და ელა დოვეტონი. მამა ადვოკატი იყო, ხოლო დედა — მწერალი და პოეტი.
როდესაც წამოიზარდა, ჰენრი ჰაგარდი სასწავლებლად გაგზავნეს ოქსფორშირში, სოფელ გარსინგტონში ჰ. ჯ. გრეჰემთან. თავისი უფროსი ძმებისგან განსხვავებით, რომლებმაც საჯარო სკოლები დაამთავრეს, ჰენრიმ იფსვიჩის გრამატიკულ სკოლაში დაიწყო სწავლა. სწორედ ამიტომ, მამამისი მის განათლებაზე უფრო მეტ თანხას ხარჯავდა, ვიდრე ოჯახის სხვა წევრებზე.
მას შემდეგ, რაც ჰენრი ჰაგარდი სამხედრო სასწავლებელში ვერ მოხვდა, ლონდონში გაგზავნეს ბრიტანეთის „ფორინ-ოფისში“ ჩასაბარებლად.
სამხრეთ აფრიკა, 1875-1882
1875 წელს მამამ ჰენრი რაიდერ ჰაგარდი დღევანდელ სამხრეთ აფრიკის რესპუბლიკაში გაგზავნა, სადაც მწერალმა ნატალის პროვინციის გუბერნატორის, ჰენრი ბულვერის მდივნად დაიწყო მუშაობა.
1878 წელს სამუშაოდ გადავიდა ტრანსვაალის პროვინციაში. შემდეგ დაბრუნდა ინგლისში და დაიწყო ლიტერატურული საქმიანობა.
სამწერლო კარიერა
რომანები
კეჩვაიო და მისი თეთრი მეზობლები (1882)
განთიადი (1884)
ჯადოქრის თავი (1884)
სოლომონ მეფის საგანძური (1885)
მონადირე ქუოტერმენის ისტორია (1885)
დიდი სხვაობა (1886)
ის (1887)
ჯესი (1887)
ალან ქუოტერმენი (1887)
სამი ლომის ისტორია (1887)
მისტერ მესონის შურისძიება (1888)
მაივას შურისძიება (1888)
ჩემი ჭაბუკი და კოუპლანდის მარცხი (1888)
პოლკოვნიკი ქუარიჩი (1888)
კლეოპატრა (1889)
ალანის ცოლი (1889)
ბიატრისა (1890)
მსოფლიოს სურვილი (1890)
ერიკ ბრიგტრეისი (1891)
მონტესუმას ასული (1893)
დანისლული ხალხი (1894)
ჯონ ჰეისტი (1895)
მსოფლიოს გული (1895)
ეკლესია და შტატი (1895)
ჯადოქარი (1896)
ექიმი ტერნი (1898)
მერცხალი (1898)
ფერმერის წელი (1899)
ბურების უკანასკნელი ომი (1899)
ლომის გაზაფხული (1899)
ელიზა; ზიმბაბვეს ბედისწერა (1899)
შავი გული და თეთრი გული (1900)
ახალი სამხრეთ აფრიკა (1900)
ზამთრის პილიგრიმობა (1901)
სოფლური ინგლისი (1902)
ქალწული მარგალიტი (1903)
რესურსები ინტერნეტში
Rider Haggard Society.
სქოლიო
ინგლისელი მწერლები
დაბადებული 1856
გარდაცვლილი 1925
აჭარისწყალი

აჭარისწყალი — მდინარე საქართველოში, აჭარის ავტონომიური რესპუბლიკის ტერიტორიაზე, ჭოროხის მარჯვენა შენაკადი. იგი სათავეს იღებს არსიანის ქედზე, მიედინება ვიწრო, ღრმა ხეობაში, შესართავთან ფართოვდება. აჭარისწყლის სიგრძე 90 კმ-ია, მდინარის აუზის ფართობი — 1540 კმ². მდინარე საზრდოობს სხვადასხვა წყაროებით, ძირითადად წვიმის წყლებით. ახასიათებს ადიდება მთელი წლის განმავლობაში. აჭარისწყალზე არის აწჰესი — აჭარისწყლის ჰიდროელექტროსადგური.
ლიტერატურა
სქოლიო
აჭარის ავტონომიური რესპუბლიკის მდინარეები
ჭოროხის შენაკადები
აჭარისწყალი
Amenmose (prince)

Amenmose (prince)
Amenmose was an ancient Egyptian prince. He lived during the 18th dynasty and was the eldest son and designated heir of Thutmose I. He predeceased his father.
Amenmose is likely to have been born before his father ascended the throne. It is not known who was his mother or his brother Wadjmose's mother. She is likely to have been either the Great Royal Wife Ahmose, who was also the mother of Hatshepsut and Neferubity, or the secondary queen Mutnofret, who also was the mother of Thutmose II.
Amenmose is depicted in the el-Kab tomb of his and Wadjmose's tutor, Paheri. A fragment of Amenmose's small stone naos has also been found dated to year 4 of Thutmose I. Amenmose's name was written in a cartouche, which was usually restricted to pharaohs and their chief queens; it was rare for a crown prince to be identified in this manner.
Amenmose was the first Egyptian prince to receive a military title (that of "Great Overseer of Soldiers"), reflecting the role of pharaohs and princes as generals. This title first appeared during the Middle Kingdom and was later used frequently for princes during the Ramesside period.
Sources
Ancient Egyptian overseers of the troops
Heirs to the ancient Egyptian throne
Princes of the Eighteenth Dynasty of Egypt
Children of Thutmose I
Heirs apparent who never acceded
ამუდარიის დიდი ცრუდინგნიჩაბა

ამუდარიის დიდი ცრუდინგნიჩაბა — თევზი ზუთხისებრთა ოჯახისა. ბინადრობს მდინარე ამუდარიის წყლებში პიანჯამდე. მტკნარი წყლის თევზებია. ზღვაში არ შედის, თუმცა ცალკეული ეგზემპლარები გვხვდება მდინარე ამუდარიის მარილიან დელტაში და შესართავისპირა რაიონებში. გავრცელების არეალია: ტაჯიკეთი, თურქმენეთი და უზბეკეთი. სქესობრივად მწიფდება 6-8 წლის ასაკში. ტოფობს აპრილში. სხეულზე ბასრი ფარეკლების 2 მწკვრივია. დამახასიათებელია დიდი პირი და პატარა თვალები. სიგრძე 60 სმ, წონა 1 კგ-მდე. ყრის 1000–1900 ქვირითს, რომელთა დიამეტრია 1,9-2,4 მმ. ყველაზე მსხვილი ეგპემპლარები ყრიან 37 ათასადმე ქვირითს. იკვებება მწერების ლარვებითა და ქვირითით. ძვირფასი თევზია. მცირერიცხოვნების გამო სარეწაო მნიშვნელობა არ აქვს.
ლიტერატურა
Лебедев В. Д, Спановская В. Д., Савваитова К. А., Соколов Л. И., Цепкин Е. А. Рыбы СССР. М.: Мысль, 1969.
რესურსები ინტერნეტში
ამუდარიის დიდი ცრუდინგნიჩაბა
სქოლიო
ცრუდინგნიჩაბა
736

736
მოვლენები
დაარსდა თბილისის საამირო.
აფხაზთა და ქართველთა გაერთიანებულმა ლაშქარმა ანაკოფიასთან მოიგერია არაბები.
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
ლეტერმორი

ლეტერმორი — გელტახტი სოფელი ირლანდიაში, მდებარეობს გოლუეის საგრაფოში, კონაქტის პროვინციაში.
2002 წლის მონაცემებით სოფლის მოსახლეობა 812 ადამიანს შეადგენს.
იხილეთ აგრეთვე
გოლუეის საგრაფო
სქოლიო
გოლუეის საგრაფოს დასახლებული პუნქტები
გელტახტი ადგილები გოლუეის საგრაფოში
იზოთერმები

იზოთერმები (ბერძნ. isos – ტოლი, ერთნაირი და thermē – სითბო) — ჰაერის, წყლის, ნიადაგისა და სხვ. ტემპერატურის იზოხაზები. მეტწილად ადგენენ ჰაერის საშუალო მრავალწლიურ თვიური ტემპერატურის, ნებისმიერი პერიოდის საშუალო ტემპერატურის ან გარკვეული მომენტის ტემპერატურის იზოთერმების რუკას.
იზოთერმების გატარებისას სიმაღლის გავლენის გამოსარიცხად ტემპერატურის მნიშვნელობები დაჰყავთ ზღვის დონეზე (ვარაუდობენ, რომ სიმაღლის ზრდისას ყოველ 100 მ-ზე ჰაერის ტემპერატურა საშუალოდ 0,6°C-ით ეცემა).
იხილეთ აგრეთვე
იზოხაზები
ლიტერატურა
მეტეოროლოგია
en:Contour line#Temperature and related subjects
პოდოლი (უსტ-კუბინსკის რაიონი)

პოდოლი (უსტ-კუბინსკის რაიონი)
პოდოლი — სოფელი რუსეთში, ვოლოგდის ოლქში, უსტ-კუბინსკის რაიონში. სოფელი შედის ბოგოროდსკის სასოფლო დასახლების შემადგენლობაში, 2002 წლის მონაცემებით სოფელში აღარავინ ცხოვრობდა.
იხილეთ აგრეთვე
უსტ-კუბინსკის რაიონის დასახლებული პუნქტები
უსტ-კუბინსკის რაიონის დასახლებული პუნქტები
დონის როსტოვის ივერიის ღვთისმშობლის ხატის მონასტერი

დონის როსტოვის ივერიის ღვთისმშობლის ხატის მონასტერი — მართლმადიდებლური ეკლესია ქალაქ დონის როსტოვში მიეკუთვნება რუსეთის მართლმადიდებელი ეკლესიის მოსკოვის საპატრიარქოს როსტოვისა და ნოვოჩერკასკის ეპარქიას. ეკლესია აგებულია ათონის ივერიის ღვთისმშობლის ხატის სახელზე.
ისტორია
მონასტრის ისტორია იწყება 1903 წლიდან.
წმინდა სინოდის მიხედვით
როსტოვის მთავრობამ შეასრულა ეკატერინესა და ალექსანდრეს სახელობის შავი ზღვის მონასტრის მონაზონების შუამდგომლობა და დედათა მონასტრისათვის გამოყო სამშენებლო ადგილი დონის როსტოვთან ახლოს.
როსტოველი ვაჭარი ს. ი. ფიოდოროვი გახდა მონასტრის სამეურვეს საბჭოს ხელმძღვანელი, ამიტომ მონასტერს მოსახლეობაშI ზოგჯერ უწოდებდნენ „ფიოდოროვსკის“.
არსებობს მოსაზრება, რომ ვაჭარმა ფიოდოროვმა მონასტერი ააშენა თავისი 16 წლის გოგონასათვის, რომელსაც უნდოდა საერო ცხოვრებიდან სასულიერო ცხოვრებაში წასვლა.
დონის როსტოვის ივერიის ღვთისმშობლის ხატის მონასტრის პირველი წინამძღვარი გახდა იღუმენია ანასტასია, რომლის ხელმძღვანელობის ქვეშ მონასტერში ცხოვრობდა დაახლოებით 50 მონაზონი.
რამდენიმე წლის შემდეგ მონასტრის ტერიტორიაზე ააშენეს ხის სამლოცველო და კელიები, რომელიც მოგვიანებით შეცვალა ქვის შენობებმა.
1908 წელს ტაძრის მშენებლობა დასრულდა და იგი აკურთხეს ათონის ივერიის ღვთისმშობლის ხატის სახელზე.
ძველი ქრონიკები გვამცნობენ, რომ 1914 წლის დასასრულს, სამეფო კორტეჟი, რომელიც ბრუნდებოდა კავკასიის მინერალური წყლებიდან, შეჩერდა მონასტრის საზღვართან. იმპერატორი ნიკოლოზ II და ტახტის მემკვიდრე ალექსეი ნიკოლოზის ძე რომანოვი შევიდნენ მონასტერში რათა თაყვანი ეცათ ივერიის ღვთისმშობლის ხატისათვის.
პირველი მსოფლიო ომის პერიოდში მონასტერი გამოიყენებოდა 9-11 წლის ოკუპირებული პოლონეთიდან დევნილი გოგონების თავშესაფრად. გოგონები სწავლობდნენ და ცხოვრობდნენ მონასტერში 1920 წლამდე.
1919 წელს კომუნისტებისაგან მომდინარე საფრთხის გამო იღუმენია ანასტასიამ მონასტერი დახურა და სოფლის მეურნეობის არტელის სახით მოხდინა მისი ხელახალი რეგისტრაცია.
მიუხედავად ამისა, 1929 წელს მონასტერი დახურეს. იღუმენია ანასტასია და რამდენიმე მონაზონი ციმბირში გადაასახლეს. ტაძრის ქონება სახელმწიფოს გადასცეს. სხვადასხვა დროს მონასტრის შენობებში განთავსებული იყო საბავშვო ბაღი, სახელოსნო და საწყობები.
1980-იანი წლების ბოლოს მიტროპოლიტ ვლადიმირ საბოდანის მეთაურობით შეიქმნა საინიციატივო ჯგუფი, რომლის მიზანიც იყო დაებრუნებინათ რუსეთის მართლმადიდებელი ეკლესიისათვის სიწმინდეები.
მონასტრის აღდგენა მოხდა მხოლოდ სსრკ-ის დაშლის შემდეგ. დონის როსტოვის ივერიის ღვთისმშობლის ხატის მონასტერი აღდგა წმინდა სინოდის 1991 წლის 30 აგვისტოს გადაწყვეტილებით.
1995 წელს აღადგინეს მონასტრის ეკლესია. 2002 წელს როსტოველმა მხატვრებმა მოხატეს კედლები და განაახლეს ქვედა ეკლესიის კანკელი. ამჟამად მონასტერში ცხოვრობს 35 მონაზონი. მონასტრის ტერიტორიაზე იმართება ექსკურსიები.
გალერეა
რესურსები ინტერნეტში
მონასტრის ოფიციალური ვებ-გვერდი.
Открытая православная энциклопедия «Древо».
სქოლიო
დონის როსტოვის ეკლესიები
დინგფაროსანი

დინგფაროსანი — შხამიანი გველების გვარი ჩხრიალა გველისებრთა ოჯახისა. სხეულის სიგრძე 1 მ აღწევს. ბინდისა და ღამის ცხოველებია. ბინადრობენ მშრალ ადგილებში, ზოგი კი წყალხმელეთაა. დინგფაროსანი ცოცხლადმშობები არიან. გვარში 12 სახეობაა. ორი სახეობა: აღმოსავლური დინგფაროსანი, რომლის კბენა მომაკვდინებელია მცირე ზომის ძუძუმწოვებისათვის და პალასის დინგფაროსანი, რომლის შხამი განსაკუთრებით საშიშია ცხენისათვის.
ლიტერატურა
ჩხრიალა გველისებრნი
Hapıtlı

Hapıtlı or Gapytly or Khapytly may refer to:
Hapıtlı, Agdash, Azerbaijan
Hapıtlı, Ismailli, Azerbaijan
რიფელჰორნი

რიფელჰორნი — მთა პენინის ალპებში, შვეიცარიაში. მდებარეობს სოფელ ცერმატის სამხრეთით, ვალეს კანტონში.
რიფელჰორნი აყალიბებს გორნერის ქედის ნაწილს და იძლევა მასზე ასვლის შესანიშნავ პირობებს. დიდი ხნის მანძილზე, იგი ალპინიზმის ადგილობრივი გიდების მიერ კლდეზე ცოცვის წვრთნებისთვის გამოიყენებოდა.
რესურსები ინტერნეტში
Riffelhorn on HIkr
Riffelhorn on Summitpost
ალპები
შვეიცარიის მთები
542

542
მოვლენები
დაიწყო დიდი ომიანობა ეგრისში.
ხოსრო I-მა ჯარები შეიყვანა ეგრისში.
გერმანელთა მეფემ ტოტილამ იტალიიდან შეუტია ბიზანტიელებს.
ბიზანტიის იმპერატორმა იუსტინიანემ იტალიის პრეფექტად გაგზავნა მაქსიმინე, რომელსაც თან გაატანა ფლოტი თრაკიული და სომხური ჯარებით.
დაიბადნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
გარდაიცვალნენ
იანვარი
თებერვალი
მარტი
აპრილი
მაისი
ივნისი
ივლისი
აგვისტო
სექტემბერი
ოქტომბერი
ნოემბერი
დეკემბერი
თარიღი უცნობია
ფირან გუშნასპი — ქართლისა და ალბანეთის მარზპანი
Letnitsa Municipality

Letnitsa Municipality is a small municipality (obshtina) in Lovech Province, Central-North Bulgaria, located on the border between the area of the Fore-Balkan and the Danubian Plain. It is named after its administrative centre - the town of Letnitsa.
The municipality embraces a territory of with a population of 5,101 inhabitants, as of December 2009.
Settlements
Letnitsa Municipality includes the following 4 places (towns are shown in bold):
Demography
The following table shows the change of the population during the last four decades.
Religion
According to the latest Bulgarian census of 2011, the religious composition, among those who answered the optional question on religious identification, was the following:
See also
Provinces of Bulgaria
Municipalities of Bulgaria
List of cities and towns in Bulgaria
References
External links
Official website
Municipalities in Lovech Province
Camponotus odiosus

Camponotus odiosus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
Camponotus
ნუნი

ნუნი
ნუნ — მეთოთხმეტე ასო ებრაულ დამწერლობაში. გამოთქმა — „ნ“. რიცხვითი მნიშვნელობა — 50.
ებრაული დამწერლობა
სინათლის წელიწადი

სინათლის წელიწადი (აღნიშვნა: ) — მანძილი, რომელსაც გადის სინათლე ვაკუუმში 1 ტროპიკული წელიწადის განმავლობაში. იხმარება მანძილის ერთეულად ასტრონომიულ, უპირატესად პოპულარულ ლიტერატურაში.
საერთაშორისო ასტრონომიული კავშირის განსაზღვრების თანახმად სინათლის წელიწადი უდრის მანძილს, რომელსაც სინათლე გადის ვაკუუმში, გრავიტაციული ველების ზემოქმედების გარეშე, ერთი იულიუსისეულ წელში. სწორედ ეს განმარტება გამოიყენება სამეცნიერო-პოპულარულ ლიტერატურაში.
ადრე სინათლის წელიწადი ერქვა მანძილს, რომელსაც სინათლე გადის ერთი ტროპიკული წლის მაძილზე (ეპოქასთან 1900,0). ახალი განმარტება ძველისგან დაახლოებით 0,002 %-ით განსხვავდება. რადგან მანძილის გაზომვის ეს ერთეული არ გამოიყენება ზეზუსტი გაზომვებისთვის, პრაქტიკული სხვაობა ძველსა და ახალ განმარტებებს შორის არ არის.
სინათლის წელიწადის მნიშვნელობა
სინათლის წელიწადის მნიშვნელობა როგორც მანძილის ერთეულის თავიდან ეჭვს ბადებს. სინამდვილეში კი, არსებობს საზომი ერთეულების საერთაშორისო სისტემა, რომლის შექმნას დიდი შრომა დაედო, შექმნილია გაზომვების უნიფიცირებისთვის, და ყოველი ახალი არასისტემური ერთეულის დამატებამ შეიძლება გამოიწვიოს არეულობა. მაგრამ ყოველი განზომილების ერთეული უნდა აკმაყოფილებდეს რამდენიმე პოზიციიდან ერთდროულად: იოლი გაზომვებში, იოლი მოხმარებაში და გაძლევდეს ნამდვის წარმოდგენას გაზომვის ობიექტის შესახებ.
ასტრონომიაში მანძილები უზარმაზარია, და გაზომვის სიზუსტე არ გაიზომება მეტრებში და არც კილომეტრებში. ამიტომ მეტრებში ასეთი მანძილების ჩაწერა არ არის პრაქტიკული. მეორე მხრივ მანძილის გაზომვა სინათლის მეშვეობით არ არის სარფიანი - უახლოეს ვარსკლავამდე სინათლეს დასჭირდება წლები. ამიტომაც უფრო ხშირად გვხვდება ერთეული პარსეკი, რომელიც გამოითვლება პირდაპირი დაკვირვებით.
მაგრამ სინათლის წელიწადის წარმოდგენა სავსებით აკმაყოფილებს თავის ნაკლებს სამეცნიერო-პოპულარულ ლიტერატურაში და ხდება მნიშვნელოვანი მეცნიერთათვის, რომლებიც უცხო ცივილიზაციების ძებნით არიან დაკავებული (პროექტი SETI). ნამდვილად, მანძილი, რომელიც იზომება სინათლის წლებით, მიგვანიშნებს, რომელი ვარსკლავისკენ არის საჭირო სიგნალის გაშვება, რათა პასუხი მისაღებ დროში მივიღოთ.
რიცხვებში
სინათლის წელიწადი ეკვივალენტურია:
9 460 730 472 580,8 კმ (მიახლოებით 10 პეტამეტრი)
63 241,1 ასტრონომიულ ერთეულს (ა.ე.)
0,306601 პარსეკი
მანძილი მეტრებში იოლია დასათვლელად: იულიუსისეული წლის ხანგრძლივობა 365,25 დღეა = 31 557 600 წამს. სინათლის სიჩქარე კი - 299 792 458 მ/წ. გადავამრავლოთ და მივიღებთ სასურველ პასუხს.
ასტრონომიული ერთეული - 149 597 870,610 მ. აქედან ვღებულობთ ასტრონომიული ერთეულს და პარსეკს სინათლის წლებში.
ძველი
1983 წლამდე სინათლის წელი ითვლებოდა როგორც მანძილი გავლილი სინათლით ერთ ტროპიკულ წელში.
მანძილები სინათლის წლებში
როგორც ზემოთ იყო აღნიშნული, სინათლის წელიწადი ხარისხობრივად განასხვავებს მანძილების მასშტაბებს ასტრონომიაში:
საინტერესო ფაქტი
ასტრონომიული ერთეული კარგი სიზუსტით უტოლდება 500 სინათლის წამს, ე.ი. სინათლე მზისგან სინათლე დედამიწას 500 წამში აღწევს.
იხილეთ აგრეთვე
პარსეკი
ასტრონომიული ერთეული
რესურსები ინტერნეტში
International Organization for Standardization. 9.2 Measurement units(ინგლისურად)
БСЭ — Световой год(რუსულად)
სიგრძის საზომი ერთეულები
საზომი ერთეულები ასტრონომიაში
ვახტანგ იმნაიშვილი

ვახტანგ იმნაიშვილი (დ. 22 სექტემბერი, 1939, ლანჩხუთი — გ. 24 იანვარი, 2017) — ქართველი ენათმეცნიერი, მეცნიერი, პედაგოგი, ფილოლოგი, ტექსტოლოგი, ქართველოლოგიის ისტორიის მკვლე­ვარი, ფილოლოგიის მეცნიერებათა დოქტორი, პროფესორი.
ბიოგრაფია
1966 წელს დაამთავრა თბილისის სახელმწიფო უნივერსიტეტის ფილოლოგიის ფაკულტეტი.
1968 წიდან ეწეოდა სამეცნიერო-პედაგოგიურ მოღვაწეობას თბილისის სახელმწიფო უნივერსიტეტში ახალი ქართული ენის კათედრაზე. 2006 წლიდან იყო თბილისის სახელმწიფო უნივერსიტეტის ჰუმანიტარული ფაკულტეტის ქართული ფილოლოგიის მიმართულების ასოცირებული პროფესორი. 2006 წლიდან – სა­ქართველოს გა­ნათ­ლე­ბისა და მეცნიერების სამინისტროსთან არსე­ბუ­ლი ქართული სალიტერატურო ენის ნორმათა საექსპერტო კომისიის წევრი. მისი კვლე­ვის სფერო იყო ძველი და ახალი ქართული ენა, უცხოეთის სამეცნიერო ცენტრებში და­ცუ­ლი უძველესი ქართული ხელნაწერებისა და გამოჩენილ ­ქართველ საზოგადო მოღვაწეთა ეპის­ტო­ლუ­რი მემკვიდრეობა. ამ მიზნით შეისწავლა ავსტრიაში, გრაცის უნივერსიტეტისა და ვენის ნაციონალური ბლიოთეკების ძველი ქართული ხელნაწერები და ავსტრიის მეცნიერის, ჰუგო შუხარდტის არქივის ქართული მასალები. გრაცში დამუშავებული მასალები (2000) საფუძვლად დაედო ნაშრომს „უძველესი ქართული ხელნაწერები ავსტრიაში“ (2004), რომელშიც იმავე წელს მი­ე­ნი­ჭა ივანე ჯა­ვა­ხი­შვი­ლის სახელობის საუნივერსიტეტო პრემია. ნაშრომს „ზმნა ძველ ქართულში“ (ტ. 1–2, მაინის ფრანკფურტი, 1996) შვეიცარიაში იოლანდა მარშევთან ერთად გამოსაცემად მოამზადა ვრცელი „გერმანულ-ქართული ლექსიკონი“, რომელიც გერმანიაში დაიბეჭდა (1999). მისი შრომები იბეჭ­დე­ბო­და საზღვარგარეთ (ავსტრია, ნიდერლანდი, გერმანია, ბელგია). კითხულობდა ლექციებს ქართული ენისა და ლიტერატურის შე­სა­ხებ ვენის, მაინის ფრანკფურტის, ბერნისა და სხვა უნივერსიტეტებში. 1997-2006 წლებში ილია ჭავჭავაძის სახელობის ენისა და კულტურის სა­ხელმწიფო უნივერსიტეტში კითხულობდა ქართული ენის მორფოლოგიისა და სინტაქსის კურსს.
ჯილდოები
1999 — აკაკი შანიძის სახელობის პრემია
ბიბლიოგრაფია
მამათა ცხოვრებანი: ბრიტანეთის მუზეუმის ქართული ხელნაწერი XI საუკუნისა, თბ., ორთოდოქსი, 2011, გვ. 316
უძველესი ქართული ხელნაწერები ავსტრიაში, თბ., საგამომც. ფირმა „ტრიადა“, 2004, გვ. 331 ISBN 9994078712
სინას მთიდან გრაცამდის: გრაცის ქართული ხელნაწერების ისტორია, თბ., 2001, გვ. 52
არდავიწყება მოყვრისა...: ქართველ მეცნიერთა და საზოგადო მოღვაწეთა ეპისტოლური მემკვიდრეობიდან, თბ., საგამომც. ფირმა „ტრიადა“, გვ. 328 ISBN 9994062298
ლიტერატურა
საქართველო: ენციკლოპედია, ტ. IV, თბ., 2018, გვ. 259
რესურსები ინტერნეტში
ქართველი ენათმეცნიერები
ქართველი პედაგოგები
ქართველი ფილოლოგები
ფილოლოგიურ მეცნიერებათა დოქტორები